62023CJ0165_INF
Sodba Sodišča (šesti senat) z dne 14. novembra 2024 –Komisija/Bolgarija (Invazivne tujerodne vrste)
(zadeva C-165/23) (
1
)
„Neizpolnitev obveznosti države – Okolje – Preprečevanje in obvladovanje vnosa in širjenja invazivnih tujerodnih vrst – Uredba (EU) št. 1143/2014 – Člen 14(1) in (2) – Obveznost vzpostavitve sistema nadzora nad invazivnimi tujerodnimi vrstami, ki zadevajo Evropsko unijo – Člen 13(2) in (5) – Obveznosti priprave in izvajanja enotnega akcijskega načrta ali niza akcijskih načrtov ter, da se ta akcijski načrt oziroma ti akcijski načrti brez odločanja predložijo Evropski komisiji“
1.
Okolje – Preprečevanje in obvladovanje vnosa in širjenja invazivnih tujerodnih vrst – Uredba (EU) št. 1143/2014 – Obveznosti držav članic – Priprava in izvajanje akcijskih načrtov za poti invazivnih tujerodnih vrst, ki zadevajo Unijo – Akcijski načrti za prednostne poti vnosa in širjenja teh vrst – Posredovanje navedenih načrtov Komisiji – Neobstoj – Neizpolnitev obveznosti
(Uredba Evropskega parlamenta in Sveta št. 1143/2014, člen 13(2) in (5))
(Glej točke 23, od 25 do 28, 55, prva alinea)
2.
Okolje – Preprečevanje in obvladovanje vnosa in širjenja invazivnih tujerodnih vrst – Uredba (EU) št. 1143/2014 – Obveznosti držav članic – Vzpostavitev ali vključitev sistema nadzora nad invazivnimi tujerodnimi vrstami, ki zadevajo Unijo, v obstoječi sistem – Neobstoj – Neizpolnitev obveznosti
(Uredba Evropskega parlamenta in Sveta št. 1143/2014, člen 14)
(Glej točke 50, od 52 do 55 in druga alinea)
Izrek
1.
Republika Bolgarija s tem, da ni pripravila in izvajala enotnega akcijskega načrta ali niza akcijskih načrtov ter, da tega akcijskega načrta oziroma teh akcijskih načrtov ni brez odlašanja predložila Evropski komisiji, ni izpolnila obveznosti iz člena 13(2) in (5) Uredbe (EU) št. 1143/2014 Evropskega parlamenta in Sveta z dne 22. oktobra 2014 o preprečevanju in obvladovanju vnosa in širjenja invazivnih tujerodnih vrst.
2.
Republika Bolgarija s tem, da ni vzpostavila oziroma v svoj obstoječi sistem ni vključila sistema nadzora nad invazivnimi tujerodnimi vrstami, ki zadevajo Evropsko unijo, ki bi zajemal vse informacije iz člena 14(2) Uredbe št. 1143/2014, ni izpolnila obveznosti iz člena 14(1) in (2) te uredbe.
3.
Republiki Bolgariji se naloži plačilo stroškov.
(
1
)	UL C 173, 15.5.2023.